***Նախագիծ 10***

**ՈՐՈՇՈՒՄ N - Ա
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԳՈՒՅՔԸ՝ Մ.ՊԱՊՅԱՆ ՓՈՂՈՑԻ ԹԻՎ 8/38 ՀԱՍՑԵՈՒՄ ԳՏՆՎՈՂ 139.2 ՔԱՌ. Մ ՀԱՍԱՐԱԿԱԿԱՆ ՆՇԱՆԱԿՈՒԹՅԱՆ ՏԱՐԱԾՔՆ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ «ՋՈՍԵ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆԸ ՏՐԱՄԱԴՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետով, հաշվի առնելով ««Дом русской книги» հասարակական մշակութային կենտրոն» նշանի իրավատեր «ՋՈՍԵ» սահմանափակ պատասխանատվությամբ ընկերության 23.10.2021թ. գրությունը և Կապան համայնքի ղեկավարի առաջարկությունը, ***Կապան******համայնքի ավագանին որոշում է.***

 1. Համայնքի սեփականություն հանդիսացող գույքը՝ Կապան քաղաքի Մ.Պապյան փողոցի թիվ 18/40 հասցեում գտնվող գրադարանի (Անշարժ գույքի նկատմամբ իրավունքների պետական գրանցման վկայական N 27022014-09-0026) 139.2 քառ.մետր  մակերեսով հասարակական նշանակության տարածքը 5 /հինգ/ տարի ժամկետով անհատույց օգտագործման իրավունքով օգտագործման տրամադրել ՋՈՍԵ» սահմանափակ պատասխանատվությամբ ընկերությանը՝ մշակութային, լեզվի և գրականության զարգացման ու ամրապնդման նպատակով, միաժամանակ պահպանելով համայնքային գրադարանի գործունեությունը:

2. Պարտավորեցնել «ՋՈՍԵ» սահմանափակ պատասխանատվությամբ ընկերությանն իր միջոցներով իրականացնել գրադարանի կապիտալ վերանորոգումը և համապատասխան գույքով, տեխնիկայով ու գրականությամբ վերազինումը և նշված ներդրումները սեփականության իրավունքով հանձնել Կապան համայնքին:

3. Համայնքի ղեկավարին՝ սույն որոշումից բխող գործառույթներն իրականացնել օրենսդրությամբ սահմանված կարգով:

ՀԻՄՆԱՎՈՐՈՒՄ

ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

Նախագծի ընդունման նպատակը ժամանակակից ստանդարտներին համապատասխան գրադարան ունենալն է:

ՏԵՂԵԿԱՆՔ

ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԿԱՊԱՆ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

 Կապան համայնքի ավագանու որոշման նշված նախագծի ընդունման կապակցությամբ Կապան համայնքի բյուջեում եկամուտների և ծախսերի ավելացում կամ նվազեցում չի նախատեսվում: